РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  31

от заседание на Комисия ”Професионална квалификация, информационни технологии и статистика” на ВСС,
проведено на 09.09.2014 г.

Днес, 09.09.2014 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

      ПРЕДСЕДАТЕЛ:  	Румен Георгиев
 ЗАМ. ПРЕДСЕДАТЕЛ:        Мария Кузманова 
	ЧЛЕНОВЕ:		Елка Атанасова 
		Юлия Ковачева 
		Галина Карагьозова
		Даниела Костова 
		Михаил Кожарев

На заседанието присъстваха експертните сътрудници към комисията: Валери Михайлов – директор дирекция „Информационни технологии и съдебна статистика”, Светослав Неделчев –  началник отдел в дирекция ИТСС и Мирослава Чирпъкова – началник отдел в дирекция ИТСС при АВСС. 

1. ОТНОСНО: Писмо от Ивелина Николова – Главен секретар на Министерство на правосъдието относно изготвяне на проект на Пътна карта за Стратегията за въвеждане на електронно управление и електронно правосъдие в сектор „Правосъдие” 2014-2020 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

1.1. Приема подготвените и изпратени в срок до 29.08.2014 г. предложения за включване в проекта на Пътна карта за Стратегията за въвеждане на електронно управление и електронно правосъдие в сектор „Правосъдие” 2014-2020 г.

2. ОТНОСНО: Доклад от Христина Тодорова – директор на дирекция „Международна дейност” относно попълване на Въпросник на Министерство на правосъдието във връзка с предстоящо издаване на Информационно табло за 2015 г. – срок 10.09.2014 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

2.1. Възлага на експертите от дирекция „ИТСС”, АВСС да попълнят Въпросник на Министерство на правосъдието във връзка с предстоящо издаване на Информационно табло за 2015 г. и го предоставят на експертите към КМД, в срок 10.09.2014 г.

3.ОТНОСНО: Проект на Политики на ВСС за управление в периода 2014-2017 г.
	Приложение: Извлечение от протокол № 4/28.07.2014 г. от заседание на Временната комисия за изработване на Проект за политики за управление на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

3.1. Приема за сведение Проект на Политики на ВСС за управление в периода 2014-2017 г.

4. ОТНОСНО: Писмо Бойко Рашков – председател на Национално Бюро за контрол на специалните разузнавателни средства с предложение за изграждане към съдилищата на Република България на единна информационна система за лицата, спрямо които са разрешение, прилагани и/или се прилагат СРС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

4.1. Да се проведе среща с представители на Национално Бюро за контрол на специалните разузнавателни средства и експертите от „ИТСС” и Румен Георгиев – председател на комисия ПКИТС, с оглед възможността за изграждане на единна информационна система за лицата, спрямо които са разрешение, прилагани и/или се прилагат СРС.

5. ОТНОСНО: Доклад от Страхил Недков – младши експерт – международна дейност, дирекция „Международна дейност” относно съгласуване по чл. 32 на УПМСНА на новите актуализирани мерки и преглед на мерките от Приложение 1 от Национална програма за реформи за 2014 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

5.1. Приема за сведение Доклада от Страхил Недков – младши експерт – международна дейност, дирекция „Международна дейност” относно съгласуване по чл. 32 на УПМСНА на новите актуализирани мерки и преглед на мерките от Приложение 1 от Национална програма за реформи за 2014 г.

6. ОТНОСНО: Доклад относно въвеждане в реална експлоатация на обмен на данни между информационните системи на съдилищата и ядрото на ЕИСПП, в изпълнение на решение на ВСС по протокол № 48/05.12.2013 г. и съгласно чл. 378, ал. 5 и чл. 379, ал. 3 от ЗСВ.

Приложение: Писмо с вх. № 11-08-018/01.09.2014 г. от Петко Петков – председател на Междуведомствения съвет за методическо ръководство на ЕИСПП.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :
6.1. Докладът относно въвеждане в реална експлоатация на обмен на данни между информационните системи на съдилищата и ядрото на ЕИСПП да бъде внесен на заседание на ВСС на 18.09.2014 г., със следния проект на решение:

Комисия “ Професионална квалификация, информационни технологии и статистика” предлага на Висшия съдебен съвет да приеме следното решение:

ПРОЕКТ:

ВИСШИЯТ СЪДЕБЕН СЪВЕТ
Р Е Ш И :

1. ПРИЕМА ЗА СВЕДЕНИЕ Доклад относно въвеждане в реална експлоатация на обмен на данни между информационните системи на съдилищата и ядрото на ЕИСПП, в изпълнение на решение на ВСС по протокол № 48/05.12.2013 г. и съгласно чл. 378, ал. 5 и чл. 379, ал. 3 от ЗСВ.

2. УКАЗВА на административните ръководители на съдилищата да извършват ежемесечен контрол относно  обмена на данни между информационните системи и ядрото на ЕИСПП, в изпълнение на изискванията на  чл. 378, ал. 5 и чл. 379, ал. 3 от ЗСВ.

7. ОТНОСНО: Извлечение то решение на КБФ относно доклад от дирекция „ИТСС” за финансова обосновка на проект на Закон за изменение и допълнение на Закона за съдебната власт във връзка с текстовете, отнасящи се за електронното правосъдие.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

7.1. Приема за сведение решението на Комисия „Бюджет и финанси”.

8. ОТНОСНО: Писмо от Ненка Севастиянова – директор на „Информационно обслужване” АД – клон Варна относно искане за осигуряване на безхартиен обмен на данни между Специализиран наказателен съд и Апелативен специализиран наказателен съд.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

8.1. Приема за сведение писмото от Ненка Севастиянова – директор на „Информационно обслужване” АД – клон Варна относно искане за осигуряване на безхартиен обмен на данни между Специализиран наказателен съд и Апелативен специализиран наказателен съд.

9.ОТНОСНО: Искане от председателя на Окръжен съд гр. Пловдив за закупуване на 4 броя компютърни конфигурации и скенер.
Приложение: Доклад от началник отдел „ИО на ОСВ“, Дирекция „ИТСС“ към АВСС

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

9.1. Искането от председателя на Окръжен съд гр. Пловдив за закупуване на 4 броя компютърни конфигурации на стойност 3 480,00 лв. с ДДС от приложената оферта на фирма „ДорадоЛинк“  и 1 брой високоскоростен скенер на стойност 998,00 лв. с ДДС от приложената оферта на фирма „Стемо“ е основателно.
9.2. Изпраща решението на комисия „Бюджет и финанси” на ВСС, по компетентност.

10.ОТНОСНО: Искане от председателите на ОС Враца и РС Враца за осигуряване на средства за внедряване на модул „Съдебен призовкар”.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

	10.1. Внедряване на модул „Съдебен призовкар" в ОС и РС гр. Враца, да се извърши по преценка на председателите, в рамките на бюджета за 2014 г. на съответния съд.
	10.2. Да се уведомят за решението на комисията председателите на ОС Враца и РС Враца.

11.ОТНОСНО: Искане от и.ф. председател на Районен съд гр. Нова Загора за закупуване на компютърна конфигурация и два броя принтери.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

11.1. Връща искането и отлага разглеждането на т. 11 от дневния ред до окомплектоване на искането, съгласно приетите правила от Висш съдебен съвет по протокол №/23/05.06.2014г., относно придобиването на хардуер и софтуер /компютърна техника, принтери, скенери, озвучителни и звукозаписни системи за съдебни зали и програмни продукти/ и за необходимостта от назначаване и/или отпускане на щат за системни администратори в органите на съдебната власт.

12.ОТНОСНО: Искане от председателя на Районен съд гр. Велико Търново за осигуряване на средства за ремонт на хардуер.
Искането е окомплектовано съгласно приетите правила от Висш съдебен съвет по протокол №/23/05.06.2014г., относно придобиването на хардуер и софтуер /компютърна техника, принтери, скенери, озвучителни и звукозаписни системи за съдебни зали и програмни продукти/ и за необходимостта от назначаване и/или отпускане на щат за системни администратори в органите на съдебната власт. След извършена справка за стойността на нови DVD- устройства се установи, че могат да бъдат закупени нови на същата стойност посочена в офертите за ремонт. 

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

12.1. Целесъобразно е извършването на ремонт на 6 броя защитно токови устройства на стойност 312, 00 лв. с ДДС по приложените оферти в писмото.
12.2. Препоръчва на председателя на РС – Велико Търново да закупи нови DVD-устройства на исканата стойност 120 лв. с ДДС, вместо извършването на ремонт на дефектиралите такива. 
	12.3. Изпраща решението на комисия „Бюджет и финанси” на ВСС, по компетентност.

13.ОТНОСНО: Искане от председателя на Районен съд гр. Благоевград за закупуване на 4 броя компютърни конфигурации.
	Компютърните конфигурации са необходими за новоназначени 2-ма съдии и 2-ма съдебни служители.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

13.1. Искането на председателя на Районен съд гр. Благоевград за закупуване на 4 броя компютърни конфигурации на стойност 3 702.00 лв. с ДДС е основателно.
13.2. Изпраща решението на комисия „Бюджет и финанси”, по компетентност.

ПРЕДСЕДАТЕЛ
НА КОМИСИЯТА: /п/

РУМЕН ГЕОРГИЕВ